Σπίτι: Το σπίτι είναι καλύτερο από αυτό που φαίνεται στις φωτογραφίες, έχει ένα πολύ μεγάλο παράθυρο στο σαλόνι που βλέπει σε έναν κήπο γεμάτο λεμονιές και όλα τα παράθυρα είναι εφοδιασμένα με σίτες. Παράλληλα, η ησυχία που επικρατεί στο σπίτι αλλά και στην περιοχή γενικότερα αξίζει ν' αναφερθεί. Επίσης, παρέχεται θέση στάθμευσης εντός του κήπου της οικίας. Μοναδικό πρόβλημα ήταν το ασθενές σήμα του internet.
Τοποθεσία: Το σπίτι βρίσκεται σε ένα χωριό μόλις 10' απόσταση από την παλιά πόλη των Χανίων με το αυτοκίνητο.
Οικοδέσποινα: Η Κατερίνα είναι απίστευτα φιλόξενη και διαθέσιμη όποτε την χρειαστείτε. Αξίζει ν' αναφερθεί πως ένα βράδυ που γυρίσαμε από την θάλασσα αργά και δεν είχαμε κάτι να φάμε μας προσέφερε Κρητικό σπιτικό φαγητό που είχε ετοιμάσει για την οικογένεια της, πράγμα που εκτιμήσαμε ιδιαίτερα και μας έκανε να αισθανθούμε "σαν στο σπίτι μας".
Κατερίνα σε ευχαριστούμε πολύ και θα τα ξαναπούμε την επόμενη φορά που θα έρθουμε στα Χανιά.